23 ຄົນເສຍຊີວິດ ໃນການໂຈມຕີ ທາງອາກາດ ຂອງກອງທັບເທີກີ
ພົນລະເຮືອນ 23 ຄົນ ເສຍຊີວິດ ໃນການໂຈມຕີ ທາງອາກາດ ຂອງກອງທັບເທີກີ ໃກ້ໆຊາຍແດນອີຣັກ.
ກອງທັບເທີກີກ່າວວ່າ ຕົນໄດ້ທຳການໂຈມຕີທາງອາກາດຕໍ່ພວກທີ່ສົງໃສ່ວ່າເປັນກຸ່ມກະບົດ ຊາວເຄີດໃກ້ໆຊາຍແດນອີຣັກແຕ່ບໍ່ໄດ້ໃຫ້ການຢືນຢັນຕໍ່ລາຍງານຂ່າວຂອງພວກເຈົ້າໜ້າທີ່ ທ້ອງຖິ່ນທີ່ວ່າ ມີພົນລະເຮືອນ 23 ຄົນໄດ້ຖືກຂ້າຕາຍໃນການໂຈມຕີຄັ້ງນີ້ ເຈົ້າໜ້າທີ່ໆແຂວງ Sirnak ກ່າວວ່າ ມີທ່າທາງວ່າພວກທີ່ຕົກເປັນເປົ້າໃນການໂຈມຕີຄັ້ງນີ້ ແມ່ນພວກລັກລອບນໍ້າມັນແລະນໍ້າຕານ ຈາກເທີກີເຂົ້າໄປໃນອີຣັກ ແລະບາງທີອາດມີການ ເຂົ້າໃຈຜິດຄິດວ່າເປັນພວກກະບົດຈາກພັກກຳມະກອນຊາວເຄີດ ຖະແຫຼງການຂອງກອງທັບເທີກີກ່າວວ່າ ພວກກະບົດພັກກຳມະກອນຊາວເຄີດກຸ່ມນຶ່ງໄດ້ຖືກ ພົບເຫັນຢູ່ໃນບໍລິເວນດັ່ງກ່າວ ພັກກຳມະກອນຊາວເຄີດ ໄດ້ເຮັດສົງຄາມເກືອບ 20 ປີ ເພື່ອໃຫ້ຊາວເຄີດມີສິດໃນການປົກ ຄອງຕົນເອງຫຼາຍຂຶ້ນຢູ່ໃນເທີກີ ການສູ້ລົບກັນ ເຮັດໃຫ້ມີຜູ້ເສຍຊີວິດໄປແລ້ວຫຼາຍສິບພັນ ຄົນ ເທີກີ ສະຫະພາບຢູໂຣບແລະສະຫະລັດ ຖືວ່າພັກກຳມະກອນຊາວເຄີດເປັນກຸ່ມກໍ່ການຮ້າຍ